text: Kolonihaveforening demonstrerer mod sygehus
  10 september 2011 kl. 10.31
  Planerne om et nyt psykiatrisk hospital i Vejle truer kolonihaveforeningen Nordly. Lørdag var haveejerne samlet til demonstration.
  Region Syddanmark vil placere et nyt psykiatrisk hospital på en stor del af haveforeningen Nordlys område. 
  Haveejerne slås nu for at for lov til at bevare deres fristed.
  Lørdag demonstrerede de foran Bryggen i Vejle.
  - Vi kæmper til det sidste. Om vi så skal fjernes med magt, siger Katja Hallundbæk.
  
  Haver har før været i farezonen
  Kolonihaverne i Nordly har før været truet i forbindelse med planer om et parkeringshus ved Vejle Sygehus, samt tidligere planer om opførelsen af et psykiatrisk sygehus.
  Kolonihaveforeningen blev dog dengang reddet på baggrund af protester fra både Vejles borgere og Skov- og Naturstyrelsen.
  